Greifswald

Uniwersitne a hansowe město Greifswald (delnjoněmsce Griepswold) je pjate najwjetše město Mecklenburgsko-Předpomorskeje a nadeńdźe so na sewjerowuchodźe zwjazkoweho kraja w Předpomorskej při brjoze Baltiskeho morja. Leži při wuliwje rěčki Ryck (= „rěka“) do Greifswaldskeho zaliwa mjez kupomaj Rujany a Usedom a je z něhdźe 60.000 wobydlerjemi štwórte najwjetše město zwjazkoweho kraja.

W lěće 1456 załožena uniwersita w Greifswaldźe je po Roztokskej druha najstarša w baltiskim rumje a ma něhdźe 11.000 studentow.

Z lěta 2011 je Greifswald zarjadniske sydło wokrjesa Předpomorska-Greifswald.


 Stawizny 
Prěnje naspomnjenje jako oppidum Gripheswald pochadźa z lěta 1248. W dalšim wopismje nadeńdźe so pokiw, zo je němske mjeno města Gripeswald, štož pokaza na to, zo měješe město hišće druhe, snadź słowjanske abo danske mjeno. 1250 dósta Greifswald wot wójwody Wartisława III. měšćanske prawa. 1278 mjenuje so město prěni raz jako čłon Hansy. 1456 załoži wójwoda Wartisław IX. po iniciatiwy města pomorsku krajnu uniwersitu w Greifswaldźe. Wot 1631 hač do 1815 słušeše město kaž nimale cyły pomorski pobrjóh k Šwedskej. W Druhej swětowej wójnje njebu město wulce wobškodźene.

 Žórła 

 Wotkaz 

Kategorija:Město w Mecklenburgsko-Předpomorskej
Kategorija:Hansowe město
Kategorija:Sydlišćo při Baltiskim morju
Kategorija:Prěnje naspomnjenje 1248